Rekdal mener Ødegaard burde gått til en mindre liga
Det er ventet at låneavtalen med den franske klubben snarlig blir offentliggjort – uten at en av Norges største fotballprofiler er overbevist om at valget – Frankrike har en tøff liga. Jeg er usikker, sier Rekdal til VG. Han spilte selv i Rennes på slutten av 1990-tallet og kjenner naturlig nok godt til klubben. Les også: Ødegaard ringte Konradsen og forhørte seg om RennesVålerenga-treneren tror Ødegaard ville ha kommet mer til sin rett i en mindre europeisk liga som ikke er så fysisk som den franske. – Jeg vet ikke om det er lurt eller ei. Det får tiden vise. Jeg mener at han kanskje burde gått til Nederland. Ajax eller Heerenveen. Eller til Anderlecht, Brugge eller Standard Liege i Belgia. Eller til Salzburg i Østerrike. Men det spørs hvilke muligheter man har. Rennes er en fin klubb, men om han er god nok til å spille så mye som de ønsker får tiden vise, sier Rekdal. Fått med deg denne? Sjekk Zidanes hyllest av Ødegaard Men han har mye fint å si om det som nå blir neste stoppested for det norske stortalentet. – Det er en utviklingsklubb i Frankrike rett oppunder toppen. De er flinke med unge spillere og det er en fin by med bra beliggenhet i Frankrike. Det vil være r en fordel å kunne språket. Jeg vet ikke hvordan det er med engelsknivået i Frankrike nå, men da jeg var der så var det knapt nok mulig å få et svar på engelsk, sier Rekdal, som mener nivået på serien der PSG har vært dominerende de siste årene er høyt. – Det er en tøff liga. Det er ingen grunn til å undervurdere den. VG har i løpet av helgen både vært i kontakt med pappa Hans Erik Ødegaard og agent Tore Pedersen. Ingen ønsker å kommentere den ventede overgangen til Rennes. I videoen under kan du se Kjetil Rekdal og Jan Åge Fjørtoft i en heftig diskusjon om Martin Ødegaards rolle på det norske landslaget.
Kjetil Rekdal (47) tror Martin Ødegaard (17) kan få det tøft med å få mye spilletid i Ligue 1-klubben Rennes.